|  |  |  |  |  |
| --- | --- | --- | --- | --- |
| Številka: | 43001-285/2021-01 |  | oznaka naročila: | D-70/21 G |
| Datum: | 15.06.2021 |  | MFERAC: | 2431-21-000991/0 |

**POJASNILA RAZPISNE DOKUMENTACIJE**

**za oddajo javnega naročila**

|  |
| --- |
| **Sanacija območja plazenja »Marija Reka« na cesti R2-427/1351 Latkova vas – Trbovlje od km 8,380 do km 8,670** |

**Vprašanje:**

**JN003908/2021-W01 - D-70/21; Sanacija območja plazenja »Marija Reka« na cesti R2-427/1351 Latkova vas Trbovlje od km 8,380 do km 8,670, datum objave: 11.06.2021**

**Datum prejema: 15.06.2021   11:42**

Pozdravljeni!  
  
Zanima nas zakaj referenčna zahteva po trajno elektroliziranih prednapetih geotehničnih sidrih saj so identična trajnim geotehničnim sidrom in so le 2x zaščitena pred električnimi tokovi saj s tem zmanjšujete konkurenco in onemogočate konkurenčnim in sposobnim podjetjem opravljati navedena dela? Prosim vas za popravek saj v nasprotnem primeru bomo zahtevali revizijo razpisnih pogojev.   
  
Lep pozdrav

**Odgovor:**

Skladno z razpisno dokumentacijo naročnik zahteva izkazano referenco za vgradnjo trajno elektroizoliranih prednapetih geotehničnih sider in ne trajno elektroliziranih prednapetih geotehničnih sider.

Glede na tip sidrane konstrukcije ter njegovo pričakovano življenjsko dobo se v gradbeništvu uporabljajo pasivna in aktivna (prednapeta) geotehnična sidra. Prednapeta geotehnična sidra se glede na zahtevano in pričakovano življenjsko dobo ločijo na začasna in trajna sidra. Trajna prednapeta geotehnična sidra so elektroizolirana in se konstrukcijsko ločijo od začasnih prednapetih geotehničnih sider ter imajo različno izvedbo sidrne glave. Skladno z podeljenim STS ter navodili proizvajalca trajnih elektroizoliranih prednapetih geotehničnih sider mora ponudnik izvajati ustrezne meritve ter biti odgovoren za vse aktivnosti v zvezi z izvedbo protikorozijske zaščite v območju sidrnih glav ter zagotavljati minimalno končno električno upornost sider, ki ne sme biti manjša od 0,1MΩ. V primeru, da izvajalec ne zagotovi zahtevane električne upornosti na več kot 10% vgrajenih sider mora stroške dobave in vgradnje sider kriti sam. Naročnik ne bo spreminjal razpisnih pogojev, saj le tako zagotavlja strokovno in s STS predpisano vgradnjo trajnih elektroizoliranih prednapetih geotehničnih sider.